Башҡорт теле белгесе М. Усманова фекеренсә, Кесе Юлыҡ — ошо уҡ райондағы Ҡыуат ауылы янында аҡҡан Һаҡмар йылғаһы ҡушылдығы, хәҙерге ваҡытта юҡҡа сыҡҡан. Йылға атамаһы боронғо төрки julag (юлаҡ) һәм il (юл) һүҙҙәренә барып тоташа, мәғәнәһе — йылғасыҡ, инеш. Ошо уҡ районда йылға исеме менән йөрөтөлгән Юлыҡ ауылы бар: татар Юлығы (1801), Юлыҡ Ямы (1868), шулай уҡ Юлыҡ яланы, Юлыҡ шишмәһе (Йылайыр районы), Юлыҡ күпере (Баймаҡ районы) булыуы билдәле.